hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu en hu hu en hu hu en hu hu en hu en hu en hu en hu hu hu pl hu hu hu hu hu hu hu sl de hu hu hu en hu
A homlokzati festék megválasztása | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
Ötletek, trükkök A homlokzati festék megválasztása
A homlokzati festék megválasztása
A homlokzati bevonatoknak kettős szerepe van: a minőségi funkcionális védelem mellett nagyon nagy mértékben befolyásolják az építmény megjelenését és azt is, hogyan illeszkedik a környezetébe.
A homlokzati felületeket különböző védő és díszítő bevonatokkal, ásványi és diszperziós fedővakolatokkal vagy vékony rétegű vakolatfestékekkel kezelik. A homlokzatokon idővel megjelenő sérüléseket (repedések, leválás, leporlás, kifakulás stb.) főleg a káros légköri hatások (UV, nedvesség, szél, viharok stb.), valamint városi és ipari területeken a légszennyezés (szilárd szennyeződések, CO2, SO2 és nitrogén-oxidok) okozza. A bevonatokat az építési hibák, nem megfelelő szerkezet, nem megfelelő bevonatok, illetve fénynek ellenálló árnyalatok is károsíthatják. Nedves vagy kevés napfényt kapó felületeken penész vagy alga is megjelenhet.
A légkör és környezet káros hatásai hozzájárulnak a bevonat látható sérüléseihez és leromlásához. Ilyenkor sürgősen felújításra van szükség, különben maga a bevonat pusztulása felgyorsul, és később az épület építőelemei is károsodnak. Mivel nagyon sokféle bevonat kapható, ez nem könnyű döntés, melynél figyelembe kell venni a vegyi összetételt, fontosabb tulajdonságokat és a kívánt esztétikai megjelenést is. Ezenkívül a felújítandó felület eredeti kezelése is fontos szerepet játszik a bevonat megválasztása során.
A kiválasztott festéknek alkalmasnak kell lennie mindenfajta régi vakolatra, hőszigetelő rendszerre és festékre, valamint biztosítania kell a homlokzati felületek minőségi, hosszú távú védelmét is.
Az új SPEKTRA Renoxan homlokzati festék optimális megoldást nyújt. Ez az akril kopolimer alapú bevonat biztosítja a festékanyagok UV-védelmét, a szilikon kötőanyag pedig nagy páraátjárhatóságot és kis vízbeszívást nyújt. Ez a festék különösen alkalmas ásványi gyapot alapú hőszigetelő rendszerek felújítására, valamint olyan épületek esetében, melyek nagymértékű nedvességnek és ezért algásodásnak és penészedésnek vannak kitéve. A SPEKTRA Renoxan alkalmas nem szigetelt régi homlokzatokhoz is, mivel nagyfokú páraátjárhatósága lehetővé teszi a nedvesség áthaladását a falfelületen, így egészséges életkörülményeket biztosít az épület belsejében.
A SPEKTRA Renoxan gondosan kiválasztott, többféle szemcseméretű karbonát- és szilikát-kitöltőanyagokat tartalmaz, melyek a kötőmátrixban egyenletesen eloszolva a bevonatnak egyenletes vastagságot biztosítanak, melyet a kötőanyag a teljes felületen egyformán véd. A szintetikus rostok további szilárdítást biztosítanak a bevonatnak, valamint áthidalják a régi bevonat hajszálrepedéseit, így megakadályozzák, hogy az új bevonatra is átterjedjenek. A szilikát kitöltőanyagok növelik a bevonat mechanikai szilárdságát és így kopásállóságát. A hozzáadott biocid hosszú időre megakadályozza a penész és alga növekedését a homlokzati felületen, megvédve a réteget a fertőzéstől. A bevonat vízlepergetése is elérhető megfelelő adalékanyagok használatával.
A SPEKTRA Renoxan homlokzati festék sok más árnyalat mellett az Exterior Colour Collection színskála szerint a HGMIX keverőrendszer számos színárnyalatában is kapható. Minden árnyalat exkluzív szervetlen festékanyagokból készül, így a színárnyalat hosszabb ideig UV- és időjárásálló. Az javasoljuk, hogy pasztell színárnyalatokat válasszon, mert ezek kevesebb hőenergiát nyelnek el, így még hosszabb élettartamot biztosítanak a bevonatnak.
Ha a homlokzat csak kisebb felújításra szorul – amikor az évekig tartó kitettség miatt a káros UV-sugaraknak és az időjárásnak a kötőanyag elhasználódott és elszennyeződött, de nincsenek látható repedések –, a legalkalmasabb homlokzati festék kiválasztása a régi bevonat típusától és az ezzel kapcsolatos legfontosabb tulajdonságaitól (páraátjárhatóság, vízlepergetés), a kívánt színárnyalattól és az ártól függ.
Mivel a homlokzati bevonatok károsodásának fő oka a nedvesség, a legfontosabb tényező a megfelelő homlokzati festék kiválasztásánál az, hogy meg tudja akadályozni a víz beszívódását. Ha ehhez hozzáveszi a kiválasztott színárnyalat hosszú távú stabilitását, az új SPEKTRA Top Dry homlokzati festéket kapja. Ez a festék különleges hidrofil összetevőt tartalmaz a festékrétegben, melyen az esőcseppek és a nedvesség nagyon kis cseppekké oszlik szét. A cseppeket a felület nem szívja be, hanem egyszerűen elpárolognak, és a homlokzat felülete rendkívül gyorsan megszárad.
Ezért a SPEKTRA Top Dry kitűnően védi a homlokzatot az eső, harmat és köd ellen. A normál homlokzati festékekből készült bevonatok esetében a víz beszívódik a rétegbe, szennyeződést hagyva a felületen. A száradás hosszabb ideig tart, így valószínűbb a penész és alga megjelenése. A vízbeszívás megrövidíti az ilyen bevonatok élettartamát, mivel a hajszálrepedések és ennek következtében a leválás, illetve látható mechanikai sérülések hamarabb jelennek meg.
A SPEKTRA Top Dry az Exterior Colour Collection színskála alapján kiválasztható színárnyalatok lehető legnagyobb tartósságát teszi lehetővé. Minden színárnyalat az időjárásnak és UV-sugaraknak leginkább ellenálló szervetlen festékanyagokból készül. Bár azt javasoljuk, hogy a homlokzati felületekhez válasszon világosabb színárnyalatokat, mivel hűvösebbek maradnak, az infravörös fényt visszaverő festékekkel nagyon sötét homlokzati színek kiválasztása is lehetséges. Ezek a festékanyagok visszaverik a napsugárzás hőjét, így jelentősen hozzájárulnak ahhoz, hogy a homlokzati felület hűvösebb maradjon. Ez pedig jelentősen meghosszabbítja a sötét homlokzatok élettartamát.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva